CELEX: 62020TN0347
Language: mt
Date: 2020-05-29 00:00:00
Title: Kawża T-347/20: Rikors ippreżentat fid-29 ta’ Mejju 2020 – Sogia Ellas vs Il-Kummissjoni

17.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 271/40
            
         
      Rikors ippreżentat fid-29 ta’ Mejju 2020 – Sogia Ellas vs Il-Kummissjoni
      (Kawża T-347/20)
      (2020/C 271/51)
      Lingwa tal-kawża: il-Grieg
      
         Partijiet
      
      
         Rikorrenti: Sogia Ellas AE (Ateni, il-Greċja) (rappreżentanti: P. Bernitsas, M. Androulakaki, A. Patsalia u E. Kalogiannis, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikkjara r-rikors ammissibbli;
               
            
                  —
               
               
                  tannulla fl-intier tagħha d-deċiżjoni jew, sussidjarjament, il-parti li tirrigwarda lir-rikorrenti (1);
               
            
                  —
               
               
                  sussidjarjament, tannulla l-Artikolu 2 tad-deċiżjoni, fil-parti li timponi l-irkupru tal-ammonti tal-għajnuna inkwistjoni fl-intier tiegħu jew, sussidjarjament, il-parti li tirrigwarda lir-rikorrenti; u
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv ibbażat fuq interpretazzjoni żbaljata u fuq in-nuqqas ta’ motivazzjoni, min-naħa tal-Kummissjoni, rigward l-eżistenza ta’ għajnuna mill-Istat: ma humiex soddisfatti l-kriterji ta’ vantaġġ ekonomiku, ta’ selettivita u ta’ tgħawwiġ tal-kompetizzjoni.
               
            
                  2.
               
               
                  It-tieni motiv ibbażat fuq il-fatt li l-miżuri inkwistjoni jikkostitwixxu għajnuna kompatibbli skont l-Artikolu 107(2)(b) TFUE.
               
            
                  3.
               
               
                  It-tielet motiv ibbażat fuq il-ksur tal-prinċipji ta’ amministrazzjoni tajba, ta’ smiegħ minn qabel u ta’ motivazzjoni tad-deċiżjoni, kif ukolll fuq il-ksur tal-Artikolu 41 tal-Karta tad-Drittijiet Fundamentali tal-Unjoni Ewropea tal-Unjoni Ewropea.
               
            
                  4.
               
               
                  Ir-raba’ motiv ibbażat fuq il-ksur tal-Artikolu 14(1) tar-Regolament (KE) 1999/659 (2) u tal-Artikolu 16(1) tar-Regolament (KE) 2015/1589 (3), kif ukoll fuq il-fatt li d-deċiżjoni ġiet adottata bi ksur tal-prinċipji ta’ ċertezza legali u ta’ aspettattivi leġittimi.
               
            
                  5.
               
               
                  Il-ħames motiv ibbażat fuq il-fatt li d-deċiżjoni ġiet adottata bi ksur tal-prinċipju ta’ proporzjonalità.
               
            
         (1)  Deċiżjoni tal-Kummissjoni (UE) 2020/394 tas-7 ta’ Ottubru 2019 dwar il-miżuri SA.39119 (2016/C) (ex 2015/NN) (ex 2014/CP) implimentati mir-Repubblika Ellenika fil-forma ta’ sussidji fuq l-imgħax u garanziji marbuta man-nirien tal-2007 (din id-deċiżjoni tkopri biss is-settur agrikolu) (notifikata bid-dokument C(2019) 7094) (GU 2020, L 76, p. 4).
      
         (2)  Regolament tal-Kunsill (KE) Nru 659/1999 tat-22 ta’ Marzu 1999 li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (ĠU Edizzjoni Speċjali bil-Malti: Kapitolu 8, Vol. 1, p. 339).
      
         (3)  Regolament tal-Kunsill (UE) 2015/1589 tat-13 ta’ Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (ĠU 2015, L 248, p. 9).